Na temelju članka 41. stavka 2. Zakona o predškolskom odgoju i obrazovanju („Narodne novine“ broj 101/97, 107/07, 94/13, 98/19, 57/22 i 101/23), članka 41. i 60. stavka 1. podstavka 9. Statuta Dječjeg vrtića More, na prijedlog ravnateljice Jasne Crnčić, Upravno vijeće Dječjeg vrtića More, na sjednici održanoj 30. rujna 2024. godine, donijelo je

**PRAVILNIK**

**O IZMJENAMA I DOPUNAMA PRAVILNIKA O PROVEDBI DJEČJIH IZLETA**

Članak 1.

U Pravilniku o provedbi dječjih izleta (u daljnjem tekstu: Pravilnik), u članku 1. iza stavka 1. dodaju se novi stavci 2.,

3. i 4. koji glase:

„Ustanova planira izlet sukladno dobi, mogućnostima i interesima djece.

U sklopu dječjeg izleta maksimalni broj djece na jednog odgojitelja je 12.

Odredbe ovog Pravilnika koje se odnose na roditelje istovjetno se primjenjuju na skrbnike i udomitelje (u daljnjem tekstu: roditelj)

Dosadašnji stavak 2. postaje stavak 5.

Članak 2.

U Pravilniku o provedbi dječjih izleta (u daljnjem tekstu: Pravilnik), u članku 2. stavci 1. i 3. mijenjaju se i glase:

„Dječji izleti su, u smislu ovog Pravilnika, poludnevni, cjelodnevni i višednevni odlasci djece u mjestu sjedišta Ustanove ili izvan njega koje organizira i provodi određeni Podcentar predškolskog odgoja (u daljnjem tekstu: PPO) radi ispunjavanja odgojno-obrazovnog rada.

Višednevno putovanje obuhvaća putovanje radi obilaska prirodnih, kulturnih i sportskih odredišta, sukladno odgojno-obrazovnom programu, a traje najdulje pet dana. “.

Iza stavka 3. dodaju se novi stavci 4. i 5. koji glase:

„Minimalna dob djeteta za poludnevni i cjelodnevni izlet je tri godine, a za višednevni izlet pet godina.

Iznimno od stavka 4. ovog članka, dob djeteta za višednevni izlet može biti manja od pet godina, za što je potrebna posebna suglasnost ravnatelja.“

Dosadašnji stavak 4. postaje stavak 6.

Članak 3.

U članku 4. stavak 6. mijenja se i glasi:

„Djeca s teškoćama u razvoju odlaze na izlet u pratnji odgojitelja, uz pisanu suglasnost roditelja.

Iza stavka 6. dodaju se novi stavci 7., 8., 9., 10. i 11. koji glase:

„Iznimno, djeca s teškoćama u razvoju odlaze na izlet i u pratnji stručnih suradnika i/ili roditelja, a prema procjeni stručnih suradnika i ravnatelja.

Djeca sa zdravstvenim teškoćama i neurološkim oštećenjima koja zahtijevaju dodatnu skrb ili terapiju odlaze na izlet uz pratnju roditelja

 Djeca sa blažim zdravstvenim teškoćama koja nemaju dodatne teškoće odlaze na izlet u pratnji odgojitelja uz pisanu suglasnost roditelja.

Djeca sa alergijama koja zahtijevaju terapiju u vidu antihistaminskog sirupa, antihistaminskih krema na izlet idu u pratnji odgojitelja uz pisanu suglasnost roditelja.

Djeca koja zahtijevaju terapiju u vidu Epipena odlaze na izlet u pratnji roditelja.“.

U članku 4. dosadašnji stavci 7., 8. i 9. postaju stavci 12., 13. i 11.

Stavak 12. mijenja se i glasi:

„Obrazac suglasnosti iz stavka 4. ovog članka sastavni je dio Sigurnosno-zaštitnog i preventivnog programa Ustanove dok je obrazac suglasnosti iz stavaka 6. do 11. ovog članka sastavni dio ovog Pravilnika.“.

Članak 4.

Ovaj Pravilnik o izmjenama i dopunama Pravilnika o provedbi dječjih izleta stupa na snagu dan nakon dana objave na oglasnoj ploči Ustanove.

KLASA: 007-02/24-08/03

URBROJ: 2170-1-25-02-24-2

Rijeka, 30. rujna 2024. godine

|  |  |  |  |  |
| --- | --- | --- | --- | --- |
|  |  | Predsjednica Upravnog vijeća | | |
|  |  |  |  |  |
|  |  | Astrid Massari | | |

Ovaj Pravilnik o izmjenama Pravilnika o provedbi dječjih izleta objavljen je na Oglasnoj ploči dana 30. rujna 2024. godine te je stupio na snagu dana 1. listopada 2024. godine.

|  |  |  |  |  |
| --- | --- | --- | --- | --- |
|  |  | Ravnateljica | | |
|  |  |  |  |  |
|  |  | Jasna Crnčić | | |